[{"text_idx": "#000003", "text": "Arddangosfa \u2018Dwlu ar y Geiriau\u2019"}, {"text_idx": "#000005", "text": "Gweithdai newydd ar gyfer y gymuned ehangach"}, {"text_idx": "#000006", "text": "Dros y misoedd diwethaf, rydym wedi estyn ein rhaglen dysgu ac allgymorth i gyrraedd cymuned ceiswyr lloches a ffoaduriaid Abertawe. Mae\u2019r gweithdai hyn, a arweiniwyd gan y bardd, y dramodydd a\u2019r nofelydd Eric Ngalle Charles, wedi archwilio\u2019r ffyrdd y gellid defnyddio ysgrifennu creadigol i gyfleu\u2019r heriau sy\u2019n gysylltiedig a\u0302 bod yn geisiwr lloches neu\u2019n ffoadur."}, {"text_idx": "#000007", "text": "Er nad oedd Dylan Thomas ei hun wedi profi dadleoliad ar y raddfa hon, gellir defnyddio ei eiriau fel man cychwyn ar gyfer creadigrwydd ac mae\u2019n wych gweld sut gall ei waith ysbrydoli pobl o gefndiroedd mor amrywiol."}, {"text_idx": "#000009", "text": "Wrth i\u2019r rhieni ymgymryd a\u0302\u2019r gweithdy a\u2019r drafodaeth, diddanwyd plant gyda phypedau a gweithgareddau eraill, gan gynnwys lliwio tymhorol."}, {"text_idx": "#000010", "text": "Gorffennodd ein gweithdy mis Rhagfyr gyda theimlad o ddathliad go iawn, diolch i gyfranogwr ymroddedig o\u2019r enw Saba Humayun. Sylwodd Saba ei fod yn ben-blwydd Eric yr wythnos gynt a phobodd hi deisen hyfryd a ysbrydolodd sesiwn ganu fawr a llawer o floeddiadau o gymeradwyaeth!"}, {"text_idx": "#000012", "text": "Er mwyn diolch i Eric am ei waith anhygoel (ac i ddathlu ei ben-blwydd), roedd y ti\u0302m yng Nghanolfan Dylan Thomas wedi cyflwyno llyfr Barddoniaeth Menywod Cymru iddo \u2013 efallai i ysbrydoli ei weithdai yn 2018!"}, {"text_idx": "#000016", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}, {"text_idx": "#000017", "text": "Croeso i Ganolfan Dylan Thomas!"}]